**Πάω επίσκεψη ... στα μουσεία!**

***Δημιουργικές εργασίες*** για «μουσειακή αγωγή», αλλά από το σπίτι του ο καθένας και η καθεμία!

Διαλέξτε ένα Μουσείο από την πιο κάτω λίστα κι αξιοποιήστε όσα είδατε στο Μουσείο για μια πιο δημιουργική εργασία:

* Τι μπορώ να κάνω μέσα από την πλοήγηση μου στο μουσείο και την εξερεύνηση των εκθεμάτων του; ***ΠΑΡΑΤΗΡΩ ΠΡΟΣΕΚΤΙΚΑ ΤΑ ΕΚΘΕΜΑΤΑ.***

* + **Γίνομαι ΚΑΛΛΙΤΕΧΝΗΣ** ! Ζωγραφίζω ένα ή και περισσότερα εκθέματα σε ένα δικό μου τετράδιο ιχνογραφίας ή πρόχειρο. Αν θέλω, φτιάχνω και παραλλαγές του εκθέματος. Δηλ., το φτιάχνω διαφορετικά, με όποιο τρόπο φαντάζομαι και με όποια υλικά τέχνης έχω σπίτι μου. Ρωτώ τη μητέρα μου αν μπορεί να με βοηθήσει. Μπορώ να χρησιμοποιήσω υλικά αναλώσιμα (ανακύκλωσης) για να δημιουργήσω το γλυπτό/κατασκευή μου, αν δεν θέλω να το ζωγραφίσω! Μετά το βγάζω φωτογραφία (αν θέλω) και το στέλνω στην/ο δασκάλα /ο μου (ή το κοινοποιώ στο group που δημιουργήσαμε!).
	+ **Γίνομαι ΚΑΛΛΙΤΕΧΝΗΣ** ! Φτιάχνω μια προσωπογραφία (πορτρέτο) ή κάνω προσωποποίηση του αντικειμένου-εκθέματος που μου άρεσε πολύ ! Αν γινόταν άνθρωπος, δηλαδή, το έκθεμα-γλυπτό μου, πως θα έμοιαζε; Ίσως να είχε πόδια, χέρια, καπέλο, ή κάτι άλλο; Αν μπορούσε να μετατραπεί σε ρομπότ, πώς θα ήταν; ΚΑΝΩ ΠΡΟΣΩΠΟΠΟΙΗΣΗ του εκθέματός μου.
	+ **Γίνομαι ΚΑΛΛΙΤΕΧΝΗΣ**! Κάνω σύνθεση, τοποθετώντας πολλά γλυπτά-εκθέματα στο χαρτί! Αν δεν θέλω να ζωγραφίσω τα γλυπτά, φτιάχνω το δικό μου τρισδιάστατο γλυπτό/κατασκευή με ανακυκλώσιμα υλικά ! Ρωτώ τη μητέρα μου τι έχουμε διαθέσιμο στο σπίτι. Βγάζουμε φωτογραφία την κατασκευή μου και την δείχνω και στους άλλους!
	+ **Γίνομαι ΔΗΜΟΣΙΟΓΡΑΦΟΣ.** Γράφω ένα ρεπορτάζ στην οικογενειακή εφημερίδα! Το δείχνω στον δάσκαλό μου μέσα από κοινοποίηση (share στο group), για να μπορούν να το δουν και οι συμμαθητές μου! Ζητούμε βοήθεια από τους γονείς ή γνωστούς μας, αν δυσκολευόμαστε, σχετικά με τις πληροφορίες που πρέπει να περιέχει ένα καλό ρεπορτάζ. Ανταλλάζουμε τα ρεπορτάζ που φτιάξαμε μέσα στην ομάδα. Ένα καλό κείμενο πρέπει να συνοδεύεται και από μια «καλή» εικόνα ! Ζωγραφίζω κάτι που έχει σχέση με το ρεπορτάζ.
	+ **Ψάχνω στο διαδίκτυο** περισσότερες πληροφορίες για το Μουσείο, τους καλλιτέχνες του και την ιστορική του περίοδο. Καταγράφω ή συζητώ τις απόψεις μου (με τους γονείς μου ή μεγαλύτερα αδέρφια). Λέω αν μου αρέσει ένα μουσείο, ένας καλλιτέχνης, ή μια ιστορική περίοδος τέχνης ή όχι και γιατί. **Σημειώνω σε ποια περίοδο θα ήθελα να ζω και εξηγώ το γιατί**, σε δυο μικρές παραγράφους, σε ένα δικό μου τετράδιο. Βγάζω φωτογραφία την εργασία μου και την κοινοποιώ στην ομάδα μας.
	+ **ΔΗΜΙΟΥΡΓΩ το δικό μου ΜΟΥΣΕΙΟ**, με παλιά αντικείμενα ή αναλώσιμα υλικά (υλικά που χρησιμοποιούμε όλοι στην καθημερινή ζωή, είναι εύκολα διαθέσιμα και προσβάσιμα) από το σπίτι και μετά κάνω τον ξεναγό! **Φωτογραφίζω ή ζωγραφίζω τα εκθέματά μου (κατασκευές)** για να τα παρουσιάσω στη συνέχεια.

* ***ΜΟΥΣΕΙΑ ΣΤΑ ΟΠΟΙΑ ΜΠΟΡΕΙΤΕ ΝΑ ΠΛΟΗΓΗΘΕΙΤΕ******(ΕΞΕΡΕΥΝΗΣΕΤΕ).***
1. **Μουσείο Μπενάκη**

<https://www.benaki.org/index.php?lang=el>

1. **Μουσείο Δημοκρατίας**

<http://www.mouseiodimokratias.gr/greek/vr.asp>

1. **Εθνικό Αρχαιολογικό Μουσείο**

 <https://www.namuseum.gr/collections/>

1. **Galleria degli Uffizi**

<https://www.uffizi.it/en/online-exhibitions>

1. **Μουσεία του Βατικανού**

<http://www.museivaticani.va/content/museivaticani/en.html>

1. **Μητροπολιτικό Μουσείο Τέχνης της Νέας Υόρκης**

<https://www.metmuseum.org>

1. **Λεβέντειος Πινακοθήκη**

<https://www.leventisgallery.org/home>